User talk:Shakir094/sandbox

Miangan Mollan
میاں (میاں گان-جمع) - سید (سیدان-جمع)

تحریر و تحقیق: میاں نثار علی خان

دنیا کی تاریخ پر نظر ڈالی جاۓ تو انسان کم حاضر دماغی کے ساتھ ساتھ چیزوں کو بھولتا ہوا پایا گیا ہے. انسان اپنی تاریخ بھول کر مادی فوائد میں مشغول ہوتا ہوا پایا گیا ہے. دنیا کی تاریخ شاہد ہے کہ جن قوموں اور قبیلوں نے اپنی تاریخ کو نظر انداز کیا ہے. وہ تاریخ کے سفحوں سے مٹ چکے ہیں.

میاں (میاں گان-جمع) سید (سیدان-جمع) کا شجرہ نصب حضرت محمد ﷺ کی صاحبزادی حضرت فاطمہ زہراؓ اور نواسے حضرت امام حسینؓ کےصاحبزادے علی بن حسینؓ (المعروف امام زین العابدین- قریشی و ہاشمی) سے جا ملتا ہے.

تفصیل شجرہ نصب علی بن حسینؓ (المعروف امام زین العابدین)

علی بن حسینؓ -37-95 ھجری-مدینہ منورہ

سید امام باقر بن علی-57-114 ھجری-مدینہ منورہ

سید امام جعفر صادق-80-147 ھجری-مدینہ منورہ

سید امام اسماعیل147 ھجری-مدینہ منورہ

سید علی الیاس242 ھجری-مشہد-ایران

سید فتح صاحب-203-267 ھجری-مشہد-ایران

سید قطب الیاس سید جان بابا-235-308 ھجری-بخارا-ازبکستان

سید علی الیاس الرجال ثانی-291-389 ھجری-بخارا-ازبکستان

میاں انگنڑ بابا -394---ھجری-پاپین- افغانستان

میاں طاہر شاہ/میاں مکرم شاہ (المعروف میاں بابا) 405- 497-ھجری

- 1014- 1106-عیسوی پاپین-افغانستان / سوات-پاکستان

سن 1048 عیسوی میں محمود غزنوی نے سوات پر حملہ کیا جس میں ان کے سپہ سالار پیر خوشحال نے کلیدی کردار ادا کیا اورسوات میں بدھ مت کے آخری حکمران راجا گیرا (جو موجودہ شمالی پاکستان کے علاقوں سوات وغیرہ کا طاقتور اور خوشحال بادشاہ شمار کیا جاتا تھا) کی بادشاہت کو صفا ہستی سے مٹا دیا.

بدھ مت کے آخری حکمران راجا گیرا کی بادشاہت سوات سے ختم کرنے اور یہاں اسلام کی داغ بیل ڈالنے کیلئے جہاں اعلی پائے کے شمشیر زن ان کے ساتھ غزنی (افغانستان) سے سوات ائیے تھے وہاں اعلی پائے کے علماء اور مفھمین اسلام بھی ائے تھے تاکہ راجا گیرا کے شکست کے بعد یہاں قرآن کو دستور اور اسلام کو طریقہ کار والی نظام کی بنیاد ڈال کر لوگوں کو اسلامی تعلیمات کے ساتھ ساتھ انصاف فراہم کیا جاسکے.

ان ہی علماء اور مفھمین اسلام میں سے معروف عالم دین اور صوفی بزرگ میاں انگنڑ بابا اور ان کے چھوٹے بھائی میاں طاہر شاہ/میاں مکرم شاہ (المعروف میاں بابا) بھی تھے جو سلطان محمود غزنوی کے لشکر کے ساتھ افغانستان کے علاقے پاپیں (ننگر ہار) سے سوات ائے تھے.

سلطان محمود غزنوی راجا گیرا کے شکست کے بعد واپس غزنی چلے گئے تھے. لیکن میاں انگڑ بابا اور ان کے چھوٹے بھائی میاں طاہر شاہ/میاں مکرم شاہ (المعروف میاں بابا) اور دیگر علماء اور مفھمین اسلام نے سوات کو علم کے نور سے منور کرکے یہاں پر عدل، انصاف، مساوات اور اسلامی بھائی چارے کے بنیاد پر ایک پر امن معاشرے کی داغ بیل ڈالی. میاں طاہر شاہ/میاں مکرم شاہ (المعروف میاں بابا) ایک بہترین شمشیر زن تھے اور راجا گیرا کے خلاف سلطان محمود غزنوی کے جنگی لشکر میں باقا عدہ شریک ہوے، اور راجا گیرا کی بادشاہت کو نیست و نابود کرنے میں اہم کردار ادا کیا. میاں طاہر شاہ/میاں مکرم شاہ نے اپنے بڑے بھائی اور اس وقت کے مذہبی سکالر اور معروف صوفی بزرگ میاں انگنڑ بابا کے علم سے فیض حاصل کیا اور ایک اعلی پائے کے عالم دین کے ساتھ ساتھ تصوف کے اعلی مقام پر پہنچ گئے.

سن 1520 عیسوی میں یوسفزئی قبیلے کی سوات آمد ہوئی. یہ وہ زمانہ تھا کہ

سوات کو بدھ مت اور دیگر غیر اسلامی اثرات سے مکمل طور پر پاک کیا گیا تھا.

سوات میں یوسفزئی قبیلے کے آمد سے تقریباَ ٣٠٠ سو سال پہلے سوات میں ایک پرامن اور مکمل اسلامی معاشرے کے تشکیل میں میاں انگنڑ بابا اور ان کے چھوٹے بھائی میاں طاہر شاہ/میاں مکرم شاہ (المعروف میاں بابا) کا کردار تاریخ کے اوراق میں نمایا رہا ہے. ان أولياء الله کے علاوہ ان کے مریدین اور دیگر علماء نے سوات کو جنگ جدل، شر فساد اور غیر اسلامی رسومات سے پاک دین اسلام کی ایک مرکزی جگہ بنائی تھی.

آج 2016 میں میاں انگنڑ بابا کا مزار شریف واقع سیدوشریف اور میاں طاہر شاہ/میاں مکرم شاہ (المعروف میاں بابا) کا مزار شریف واقع سیرائی/گلی گرام (وادی مرغزار-سوات) جہاں کئی فرزندان اسلام دور دراز کے علاقوں سے زیارت کیلئے اتے ہیں جس سے ان کی عظیم شخصیتوں اور اللہ تعالی کے برگزید بندوں کا واضح ثبوت ملتاہے. چونکہ میاں انگنڑ بابا اور میاں مکرم شاہ (المعروف میاں بابا) پاپینی میاں گان تھے اس لئے ان کے پوتوں کو پاپینی میاں گان کہتے ہیں.

پوری دنیا میں جہاں بھی میاں گان آباد ہیں خاص کر پاکستان اور افغانستان میں لوگ ان کے آباواجداد کی متقی نژاد ہونے کی وجہ سے انتہائی عزت و احترام کرتے ہیں. میاں گان کو مختلف ناموں سے جانا جاتا ہے اور یہ نام مختلف علاقوں میں ان کی سکونت کی وجہ سے معروف ہیں. مثـلآ: پاپینی میاں گان، اخونخیل میاں گان، کاکاخیل میاں گان، مداخیل میاں گان وغیرہ.

لفظ "میاں" کے معنی ہے (بزرگ، چیف، قا بل احترام) پاکستان میں میاں گان خیبرپختونخوا اور پنجاب میں نسبتاً زیادہ آباد ہیں لیکن سندھ، بلوچستان، آزادکشمیر اور گلگت بلتستان میں بھی میاں گان پائے جاتے ہیں.

میاں گان کی سلسلہ نصب میں عزت و تکریم کیلئے أسماء کے ساتھ سید (سیدان-جمع) استعمال کیا جاتاہے. لفظ "سید" کے معنی ہے (جناب، محترم) اسلام کے شروع کے تاریخ میں جن عربوں کا تعلق حضرت امام حسینؓ کے خاندان سے تھا انہوں نے

" شریف-مرد -شریفہ-زن" اور "سید-مرد-سیدہ-زن" الفاظ اپنے أسماء کے ساتھ لگائے اور بعد میں اسی خاندان کے لوگوں نے "میاں-مرد-میاھہ-زن" کے الفاظ اپنے ناموں کے ساتھ لگائے. آج کے دور میں عربوں اور عجموں میں "سید-مرد-سیدہ-زن" اور "میاں-مرد-میاھہ-زن" عجموں میں زیادہ معروف ہے.

پاکستان میں بعض لوگوں نے جن کا تعلق "میاں" یا "سید" خاندان سے دور دور تک نہیں ہے یہ خاندانی نام اپنی عزت و تکریم کیلئے چرا لیے ہیں اور تاریخ میں خودساختہ تبدیلی کرکے اپنے اپ کو میاں گان-سیدان ظاہر کرتے ہیں. ایسا کام زیادہ تر ان لوگوں نے کیا ہیں جو ایک جگہ سے دوسرے جگہ منتقل ہوگئے ہیں اور اپنے مال و متاع اور اثر و روسوخ کے بنیاد پر اپنے نیک نامی کیلئے اپنے نام کے ساتھ "میاں" یا "سید" لگاچکے ہیں.

قرآن مجید میں سورة الحجرات میں اللہ تعالی فرماتے ہیں.

يَا أَيُّهَا النَّاسُ إِنَّا خَلَقْنَاكُم مِّن ذَكَرٍ وَأُنثَى وَجَعَلْنَاكُمْ شُعُوبًا وَقَبَائِلَ لِتَعَارَفُوا إِنَّ أَكْرَمَكُمْ عِندَ اللَّهِ أَتْقَاكُمْ إِنَّ اللَّهَ عَلِيمٌ خَبِيرٌ.

اے لوگو! ہم نے تم کو ایک مرد اور ایک عورت سے پیدا کیا اور تمہاری قومیں اور قبیلے بنائے۔ تاکہ ایک دوسرے کو شناخت کرو۔ اور خدا کے نزدیک تم میں زیادہ عزت والا وہ ہے جو زیادہ پرہیزگار ہے۔ بےشک خدا سب کچھ جاننے والا (اور) سب سے خبردار ہے.

اپنے نام کے ساتھ ویسے "میاں" یا "سید" لگانے سے کوئی میاں یا سید نہیں بن جاتا. جیسے بڑی پگڑی باندھنے سے کوئی عالم یا سکالر نہیں بن جاتا. Shakir094 (talk) 13:26, 9 January 2019 (UTC)